6 ವರ್ಷದ ಮಗನಿಗೆ ಸ್ನಾನ ಮಾಡಿಸೋವಾಗ ಡ್ರ್ಯಾಗರ್ ನಿಂದ ಹೊಡೆದು ಕೊಂದ ತಾಯಿ!

ಚಂಡಿಗಢ: ತಾಯಿಯೊಬ್ಬಳು ತನ್ನ 6 ವರ್ಷದ ಮಗನನ್ನು ಸ್ನಾನ ಮಾಡಿಸುವಾಗ ಡ್ರ್ಯಾಗರ್ ನಿಂದ ಹೊಡೆದು ಕೊಂದ ಘಟನೆ ಪಂಜಾಬ್‍ನ ಬಟಿಂದ ಜಿಲ್ಲೆಯಲ್ಲಿ ನಡೆದಿದೆ.

ಮಹಿಳೆ ಬಾಯಿ ಮಾತಿ ದಾಸ್‍ನಗರದ ನಿವಾಸಿಯಾಗಿದ್ದು, ತನಗಿದ್ದ ಒಬ್ಬನೇ ಮಗನನ್ನು ಡ್ರ್ಯಾಗರ್ ನಿಂದ ಹೊಡೆದು ಕೊಂದಿದ್ದಾಳೆ ಎಂದು ಬಟಿಂದದ ಸ್ಟೇಷನ್ ಹೌಸ್ ಅಧಿಕಾರಿ ರಾಶ್‍ಪಲ್ ಸಿಂಗ್ ತಿಳಿಸಿದ್ದಾರೆ.

ಡ್ರ್ಯಾಗರ್ ಹೊಡೆತದಿಂದ ಬಾಲಕನ ಎದೆ ಹಾಗೂ ಹೊಟ್ಟೆ ಭಾಗಕ್ಕೆ ತೀವ್ರ ಗಾಯವಾಗಿದ್ದು, ಬಾಲಕ ಸ್ಥಳದಲ್ಲೇ ಸಾವನ್ನಪ್ಪಿದ್ದಾನೆ. ಅಲ್ಲದೇ ತಾಯಿ ತನ್ನ ಮಗನನ್ನು ಏಕೆ ಕೊಂದಿದ್ದಾಳೆ ಎಂಬ ಸತ್ಯ ತಿಳಿದು ಬಂದಿಲ್ಲ ಎಂದು ಪೊಲೀಸರು ತಿಳಿಸಿದ್ದಾರೆ.

ಸದ್ಯ ಮಹಿಳೆಯನ್ನು ಬಂಧಿಸಿ ಆಕೆಯ ಮೇಲೆ ಐಪಿಸಿ ಸೆಕ್ಷನ್ ಅಡಿಯಲ್ಲಿ ಘಟನೆಗೆ ಸಂಬಂಧಪಟ್ಟ ಪ್ರಕರಣವನ್ನು ದಾಖಲಿಸಿಕೊಂಡಿದ್ದೇವೆ. ಇನ್ನೂ ಮಹಿಳೆ ತನ್ನ ಮಗನನ್ನು ಏಕೆ ಕೊಂದಳು ಎಂಬುದರ ಬಗ್ಗೆ ವಿಚಾರಣೆ ನಡೆಸುತ್ತಿದ್ದೇವೆ ಎಂದು ರಾಶ್‍ಪಲ್ ಸಿಂಗ್ ತಿಳಿಸಿದ್ದಾರೆ.